
Narva Linnavalitsuse 13.07.2011 korralduse nr 632-k

„Munitsipaaleluruumi Turu tänav 3-9 Narvas

võõrandamisele mittekuuluvaks“ kehtetuks tunnistamine

1.  Asjaolud ja menetluse käik

Käesoleval ajal on Narva linna omandis asustamata ühetoaline korter aadressil Turu tänav 3-9, Narva (üldpind 21,3 m2), mis Narva Linnavalitsuse 13.07.2011.a  korraldusega nr 632-k on tunnistatud võõrandamisele mittekuuluvaks.
Nimetatud korter on vabanenud seoses eelmise üürniku surmaga.

Turu tänav 3-9, Narva asuva munitsipaaleluruumi tehniline seisund nõuab edasiseks kasutamiseks investeeringute tegemist. Arvestades kõnealuse korteri üldandmeid, iseloomustust, tehnilist seisukorda on otstarbekas võõrandada see  avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada Narva Linnavalitsuse 13.07.2011.a. korraldus nr. 632-k kehtetuks. 

Nimetatud küsimus vaadati läbi 21.07.2016 toimunud Narva Linnavalitsuse eluasemekomisjoni koosolekul, kus otsustati teha Narva Linnavalitsusele ettepanek tunnistada vastav korraldus kehtetuks. 

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Haldusmenetluse seaduse  §64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
Vastavalt haldusmenetluse seaduse §70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

Tunnistada kehtetuks Narva Linnavalitsuse 13.07.2011 korraldus nr 632-k „Munitsipaaleluruumi Turu tänav 3-9 Narvas võõrandamisele mittekuuluvaks  tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

